CELEX: 32010R0692
Language: sk
Date: 2010-07-30 00:00:00
Title: Nariadenie Komisie (EÚ) č. 692/2010 z  30. júla 2010 o zatriedení určitého tovaru do kombinovanej nomenklatúry

3.8.2010   
            
            
               SK
            
            
               Úradný vestník Európskej únie
            
            
               L 201/23
            
         NARIADENIE KOMISIE (EÚ) č. 692/2010
   z 30. júla 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa s výhradou opatrení platných v Európskej únii, týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie, mohol držiteľ naďalej odvolávať na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, počas 60 dní podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   S výhradou opatrení platných v Európskej únii, týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie, sa možno odvolávať na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, naďalej počas 60 dní podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2010
      
         
            Za Komisiu
         
         Neelie KROES
         
            podpredsedníčka
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hrubý polkruhový výrobok s celkovými rozmermi približne 75 cm na dĺžku a 45 cm na šírku, vyrobený z tkaniny zo spriadaných kokosových vláken, ktorá tvorí väčšinu povrchu, s kaučukovým podkladom. Výrobok je olemovaný ozdobným kaučukovým okrajom (rohožka).
                              Pozri obrázok 652 (1).
                           
                        
               
                  5702 20 00
               
               
                  Zatriedenie je určené všeobecnými pravidlami 1, 3 písm. b) a 6 na interpretáciu kombinovanej nomenklatúry, poznámkou 2 písm. a) ku kapitole 40, poznámkou 1 ku kapitole 46, poznámkou 1 ku kapitole 57 a znením číselných znakov KN 5702 a 5702 20 00.
                  Kokosové vlákna sú rastlinné textilné vlákna, ktoré spadajú do položky 5308, keď sú spriadané, a preto patria do triedy XI (textílie a textilné výrobky) kombinovanej nomenklatúry.
                  Povrch výrobku je vyrobený z tkaniny z priadze z kokosových vláken a z kaučuku, pričom kokosové vlákna dávajú povrchu podstatný charakter v zmysle všeobecného interpretačného pravidla 3 písm. b), pretože výrobok umožňuje ľuďom oškrabať alebo otrieť si podrážky topánok, a navyše kokosové vlákna tvoria väčšinu povrchu.
                  Keďže textilný materiál (tkanina z priadze z kokosových vláken) slúži ako vrchná (nášľapná) vrstva výrobku pri použití, tento výrobok je v zmysle poznámky 1 ku kapitole 57 „textilnou podlahovou krytinou“.
                  Vďaka svojej veľkosti, hrúbke, tuhosti a pevnosti má výrobok objektívne vlastnosti textilnej podlahovej krytiny (rohožky).
                  Znenie položky 5702 navyše zahŕňa „ostatné textilné podlahové krytiny, tkané“, bez rozlišovania, či sú na vnútorné, alebo vonkajšie použitie rohožiek, a bez vymedzenia ich veľkosti.
                  V dôsledku toho sa tento výrobok nemôže podľa poznámky 2 písm. a) ku kapitole 40 zatriediť do kapitoly 40, pretože do tejto kapitoly nepatrí tovar triedy XI (textílie a textilné výrobky).
                  Tento výrobok sa nemôže zatriediť ani do kapitoly 46, pretože podľa poznámky 1 k tejto kapitole táto kapitola nezahŕňa spriadané prírodné textilné vlákna.
                  Výrobok sa má preto zatriediť ako textilná podlahová krytina do kapitoly 57.
               
            
                  
                              2.
                           
                           
                              Hrubý obdĺžnikový výrobok s rozmermi približne 60 cm na dĺžku a 40 cm na šírku, vyrobený z kokosových vláken tvoriacich vlasový povrch. Kokosové vlákna sú spojené s polyvinylchloridovým materiálom tvoriacim podklad. Rohož je olemovaná ozdobným polyvinylchloridovým okrajom (rohožka).
                              Pozri obrázok 653 (1).
                           
                        
               
                  5705 00 90
               
               
                  Zatriedenie je určené všeobecnými pravidlami 1, 3 písm. b) a 6 na interpretáciu kombinovanej nomenklatúry, poznámkou 2 písm. p) ku kapitole 39, poznámkou 1 ku kapitole 57 a znením číselných znakov KN 5705 a 5705 00 90.
                  Kokosové vlákna sú rastlinné textilné vlákna v rámci položky 5305, a preto patria do triedy XI (textílie a textilné výrobky) kombinovanej nomenklatúry.
                  Povrch výrobku je vyrobený z kokosových vláken a polyvinylchloridu, pričom kokosové vlákna dávajú povrchu podstatný charakter v zmysle všeobecného interpretačného pravidla 3 písm. b), pretože výrobok umožňuje ľuďom oškrabať alebo otrieť si podrážky topánok.
                  Keďže textilný materiál (kokosové vlákna) slúži ako vrchná (nášľapná) vrstva výrobku pri použití, tento výrobok je v zmysle poznámky 1 ku kapitole 57 „textilnou podlahovou krytinou“.
                  Vďaka svojej veľkosti, hrúbke, tuhosti a pevnosti má výrobok objektívne vlastnosti textilnej podlahovej krytiny (rohožky).
                  Položka 5705 navyše zahŕňa koberce a textilné podlahové krytiny bez rozlišovania, či sú na vnútorné, alebo vonkajšie použitie rohožiek, a bez vymedzenia ich veľkosti (pozri tiež vysvetlivky HS k položke 5705, prvý odsek). Táto položka zahŕňa lepené vlasové koberce, ktorých vlas použitý na povrch je buď prilepený na podklad, alebo priamo vložený do lepidla, ktoré tvorí podklad [pozri tiež vysvetlivky HS k položke 5705, druhý odsek (1)].
                  V dôsledku toho sa tento výrobok podľa poznámky 2 písm. p) ku kapitole 39 nemôže zatriediť do kapitoly 39, pretože do tejto kapitoly nepatrí tovar triedy XI (textílie a textilné výrobky).
                  Výrobok sa má preto zatriediť ako textilná podlahová krytina do kapitoly 57.
               
            
         
      
         
      
         (1)  Obrázok má len informačný charakter.